ΓΡΑΠΤΗ ΕΡΩΤΗΣΗ P-0272/02

υποβολή: Roger Helmer (PPE-DE) προς την Επιτροπή

(1 Φεβρουαρίου 2002)

Θέμα: Η προετοιμασία ενόψει της συνεδρίασης του Ευρωπαϊκού Συμβουλίου στη Βαρκελώνη

Το Ευρωπαϊκό Συμβούλιο της Λισαβόνας το 2000 κάλεσε το Συμβούλιο και την Επιτροπή καθώς και τα κράτη μέλη, όπου κρινόταν απαραίτητο, να λάβουν μέτρα για την άρση των εμποδίων στην κινητικότητα των ερευνητών στην Ευρώπη μέχρι το 2002 και την προσέλκυση και τη συγκράτηση ιδιαίτερα ταλαντούχων ερευνητών στην Ευρώπη. Ποιά μέτρα έχουν ληφθεί· Θα επιτευχθεί ο στόχος αυτός· Με ποιόν τρόπο η Επιτροπή παρακολουθεί την πρόοδο·

Απάντηση του κ. Busquin εξ ονόματος της Επιτροπής

(14 Μαρτίου 2002)

Μετά από το Ευρωπαϊκό Συμβούλιο της Λισαβώνας στις 23-24 Μαρτίου 2000, η Επιτροπή συγκρότησε στο διάστημα από Ιούλιο 2000 έως Απρίλιο 2001 μια Ομάδαψηλής στάθμης αποτελούμενη από εκπροσώπους των κρατών μελών. Στην έκθεσή(1) της, η ομάδα αυτή εντόπιζε τα κύρια εμπόδια που θα μπορεί να επιβραδύνουν την ενδοευρωπαϊκή και διεθνή κινητικότητα των ερευνητών, καθώς και μια σειρά ορθών πρακτικών που εφαρμόζονταν στα κράτη μέλη με στόχο την κατάργησή τους. Η ομάδα επίσης εντόπιζε τις ειδικές εκείνες δράσεις που πρέπει να δρομολογηθούν βραχυπρόθεσμα και μεσοπρόθεσμα. Με βάση τις εργασίες αυτές, η Επιτροπή εξέδωσε τον Ιούνιο του 2001 μια στρατηγική για τη βελτίωση της κινητικότητας στον Ευρωπαϊκό Χώρο Έρευνας(2) την οποία διαβίβασε στο Ευρωπαϊκό Κοινοβούλιο και το Συμβούλιο. Με την στρατηγική αυτή αποσκοπείται η δημιουργία ευνοϊκού κλίματος για την κινητικότητα των ερευνητών με τη βοήθεια μιας σειράς συγκεκριμένων πρωτοβουλιών. Η στρατηγική αυτήποστηρίχθηκε από το Συμβούλιο στην απόφασή του της 10ης Δεκεμβρίου 2001(3).

Ορισμένες από τις προτεινόμενες δράσεις αποσκοπούν στη βελτίωση της πληροφόρησης και της εκ του σύνεγγυς συνδρομή για να προσελκυθούν στην Ευρώπη ευρωπαίοι και άλλοι εκτός Ευρώπης ερευνητές:

- αφενός, το άνοιγμα μιας θύρας Ίντερνετ στην οποία θα συγκεντρώνονται οι εθνικές και οι κοινοτικές σελίδες, πράγμα το οποίο θα παίξει ρόλο μοναδικής εισόδου πρόσβασης της πληροφορίας σε θέματα ισχύουσας νομοθεσίας και κανονισμών, σε ενίσχυση προγραμμάτων και σε προσφορές εργασίας και επιμόρφωσης στην έρευνα. Το μοντέλο μιας τέτοιας θύρας θα μπορούσε να δοκιμαστεί ήδη από το φθινόπωρο του 2002·

- αφετέρου, η σύσταση ενός ευρωπαϊκού δικτύου κέντρων κινητικότητας,παρχόντων ήπό δημιουργία, που θα παρέχουν στους ερευνητές και την οικογένειά τους εκ του σύνεγγυς συνδρομή για όλα τα θέματα που έχουν σχέση με τις προϋποθέσεις κινητικότητάς τους στις ευρωπαϊκές χώρεςποδοχής: όροι εκκίνησης, κοινωνική ασφάλιση, φορολογικά, δικαιώματα συνταξιοδότησης, πρόσβαση στην κατοικία, συστήματα εκπαίδευσης, κ.λπ. Η ουσιαστική σύσταση του δικτύου αυτού προγραμματίζεται για το φθινόπωρο του 2002.

Εκ παραλλήλου, ξεκίνησαν ανταλλαγές πληροφοριών και ορθών πρακτικών μεταξύ κρατών μελών καιποψηφίων κρατών. Από το 2001, μια πρώτη ανταλλαγή αφορούσε τους όρους εισόδου των ξένων ερευνητών και επέτρεψε τη διευκρίνιση των διαφόρων κανονιστικών και διοικητικών συστημάτων που ίσχυαν στην Ένωση. Η εν λόγω ανταλλαγή επέτρεψε την καλύτερη αξιοποίηση των ιδιαιτεροτήτων της έρευνας στο ζήτημα των όρων εισόδου και παραμονής των πολιτών από τρίτες χώρες.

Κατά τη διάρκεια του έτους 2002, ανάλογες προσπάθειες θα γίνουν στον τομέα των κανονισμών κοινωνικής και φορολογικής φύσεως. Ο συντονισμός θα εξασφαλίζεται με ενέργειες της Επιτροπής και των κρατών μελών στους τομείς αρμοδιότητάς των και στον τομέα της κινητικότητας των εργαζομένων(4), και της κινητικότητας των σπουδαστών, των ατόμων που βρίσκονται σε στάδιο επιμόρφωσης, των νέων εθελοντών, των διδασκόντων και των εκπαιδευτών(5). Συγκεκριμένα, συνεστήθη μια κοινή επιχειρησιακή ομάδα τον Νοέμβριο του 2001, η οποία ήταν επιφορτισμένη μέχρι τα τέλη του 2002 με τον καθορισμό μιας κοινής προσέγγισης σε θέματα έρευνας και εκπαίδευσης, συμπεριλαμβανομένων και ζητημάτων κινητικότητας.

Τέλος, η προσπάθεια για τη βελτίωση του περιβάλλοντος της κινητικότητας των ερευνητών θα συμπληρωθεί με την ενισχυμένη άμεση χρηματοδοτικήποστήριξη του μελλοντικού προργράμματος πλαισίου 2002-2006(6).

Η παρακολούθηση της εφαρμογής της στρατηγικής για την κινητικότητα στον τομέα της έρευνας θα εξασφαλιστεί από μια ομάδα καθοδήγησης αποτελούμενη από εκπροσώπους διοριζομένους από τους Υπουργούς Έρευνας της Ένωσης και τωνποψηφίων κρατών, ομάδα η οποία θα βασίζει τις εργασίες της σε έναν ετήσιο πίνακα επιτυγχανομένων επιτευγμάτων.

Συνολικά, η διαδικασία που μεθοδεύτηκε στη Λισαβώνα (23-24 Μαρτίου 2000) για την αναίρεση των φραγμών στην κινητικότητα και στην προσέλκυση και τη συγκράτηση των καλύτερων ερευνητών αποδεικνύεται ως τεράστια προσπάθεια, η οποία απαιτεί σύνολο δράσεων αποφασιστικών και συντονισμένων σε όλα τα επίπεδα, συμπεριλαμβανομένων μάλιστα και τωνς δράσεων των κρατών μελών. Η εφαρμογή των εν λόγω δράσεων, οι οποίες θα συνεχιστούν και πέραν από το 2002, έχει ήδη προχωρήσει σημαντικά. Έτσι η δυναμική που δημιουργήθηκε με τη στρατηγική για την κινητικότητα θα επιτρέψει σημαντικές προόδους ήδη από το τέλος του παρόντος έτους.

(1) http://europa.eu.int/comm/research/fp5/pdf/finalreportmobilityhleg.pdf.

(2) COM(2001)331 τελικό.

(3) ΕΕ C 367 της 21.12.2001.

(4) Βλ. ανακοίνωση της Επιτροπής προς το Συμβούλιο Νέες ευρωπαϊκές αγορές εργασίας ανοικτές και προσβάσιμες σε όλους, έγγρ. COM(2001)116 τελικό, της 28ης Φεβρουαρίου 2001, καθώς και το Σχέδιο δράσης της Επιτροπής σε θέματα αρμοδιοτήτων και κινητικότητας, έγγρ. COM(2002)72 τελικό της 13ης Φεβρουαρίου 2002.

(5) Σύσταση 2001/613/ΕΚ του Ευρωπαϊκού Κοινοβουλίου και του Συμβουλίου της 10ης Ιουλίου 2001 σχετικά με τη κινητικότητα στην Κοινότητα φοιτητών, ατόμωνπό επιμόρφωση, εθελοντών, διδασκόντων και εκπαιδευτών, ΕΕ L 215 της 9.8.2001.

(6) http://www.ce.cec/sg_vista/cgi-bin/repo.